**ŽUPANIJSKO DRŽAVNO ODVJETNIŠTVO U RIJECI**

**RKP – 3654**

**OBRAZLOŽENJE OPĆEG DIJELA**

**FINANCIJSKOG PLANA**

1. PRIHODI I PRIMICI

Ukupno planirani prihodi u 2025. godini iznose 1.835.333,00 EUR, u 2026. godini 1.871.544,00 EUR te u 2027. godini 1.826.412,00 EUR. Gotovo ukupan iznos prihoda ostvaruje se iz nadležnog proračuna uz vrlo mali udio vlastitih prihoda koji se ostvaruju od preslika i presnimavanja dijelova spisa i oni prema planu iznose po 700,00 EUR u 2025., 2026. i 2027. godini.

Planirani ukupni prihodi imaju tendenciju rasta u odnosu na prethodna razdoblja. Taj rast u najvećem dijelu odnosi se na povećanje iznosa bruto plaća zbog povećanja osnovice za plaće, povećanje iznosa ostalih rashoda za zaposlene zbog dopune prava prema Zakonu o plaći i drugim materijalnim pravima pravosudnih dužnosnika i Kolektivnom ugovoru za državne službenike i namještenike (KU) koja se odnose na dužnosnike, zatim povećanje iznosa za intelektualne usluge, kao i režijske troškove.

2. RASHODI I IZDACI

Ukupno planirani rashodi u 2025. godini iznose 1.835.333,00 EUR, u 2026. godini 1.871.544,00 EUR te u 2027. godini 1.826.412,00 EUR i oni su jednaki planiranim prihodima.

Od ukupnih planiranih rashoda u 2025. godini iznos od 1.486.807,00 EUR (81,10 %), u 2026. godini iznos od 1.504.183,00 EUR (80,40 %) i u 2027. godini iznos od 1.479.556,00 EUR (81,00 %) odnosi se na rashode za zaposlene.

Rashodi za doprinose za mirovinsko osiguranje odnose se na beneficirani staž zamjenika županijske državne odvjetnice (period od 2013.-2018. godine), a zatezne kamate odnose se upravo na kašnjenje u plaćanju tog beneficiranog staža.

Dakle, najveći dio ukupno planiranih rashoda za 2025., 2026. i 2027. godinu odnosi se na rashode za zaposlene, što je posljedica povećanja osnovice za plaće, kao i dopune prava prema KU. Preostali dio planiranih rashoda, u odnosu na prethodna razdoblja, većih odstupanja ima po pojedinim pozicijama (naknade za prijevoz, uredski materijal i ostali materijalni rashodi, energija, komunalne usluge) što je također rezultat povećanja cijena svih navedenih kategorija, pa su samim time i planirani rashodi veći u odnosu na prethodna razdoblja.

Ujedno potrebno je istaknuti i planirane rashode za intelektualne usluge koji predstavljaju značajniji dio materijalnih rashoda za 2025., 2026. i 2027. godinu i imaju tendenciju rasta u odnosu na prethodne godine. Kako se radi o državnom odvjetništvu koje je, između ostalog, nadležno za progon počinitelja kaznenih djela, intelektualne usluge odnose se na obveze prema odvjetnicima, vještacima, sudskim tumačima i prevoditeljima.

Planirani rashodi u iznosu od 3.930,00 EUR za 2025. godinu, u iznosu od 4.255,00 EUR za 2026. godinu i u iznosu od 2.150,00 EUR za 2027. godinu, odnose se na obvezu po financijskom leasingu za službeno vozilo koje je nabavljeno tijekom 2022. godine (rok otplate je 60 mjeseci).

3. PRIJENOS SREDSTAVA IZ PRETHODNE I U SLJEDEĆU GODINU

Županijsko državno odvjetništvo u Rijeci nema planirane ove kategorije.

4. UKUPNE I DOSPJELE OBVEZE

|  |  |  |
| --- | --- | --- |
|  | Stanje obveza na dan 31. 12. 2023. | Stanje obveza na dan 30. 6. 2024. |
| Ukupne obveze | 131.682,09 EUR | 152.891,06 EUR |
| Dospjele obveze | - | - |

Ukupne obveze na dan 31. 12. 2023. odnose se na neisplaćene plaće za prosinac 2023., nerefundirana bolovanja HZZO-a i nepodmirene obveze za tekuće poslovanje.

Ukupne obveze na dan 30. 6. 2024. odnose se na neisplaćene plaće za lipanj 2024., nerefundirana bolovanja HZZO-a i nepodmirene obaveze za tekuće poslovanje.

Dospjelih obveza nije bilo.

Rijeka, 6. studenog 2024.